উরিতে ভারতীয় সেনাঘাঁটিতে পাক জঙ্গিদের আক্রমণে ১৮ জওয়ানের মৃত্যুর ঘটনায় গোটা বিশ্বের কাছেই সমালোচিত পাকিস্তান। রাষ্ট্রপুঞ্জের অধিবেশনে সকলেই নিন্দা করেছে। মার্কিন সেনেটে পাকিস্তানকে ‘সন্ত্রাসবাদী রাষ্ট্র’ আখ্যা দিতে প্রস্তাব উঠেছে। এই পরিস্থিতিতে চিন শুধু চুপ করে ছিল। আর তাতেই মনে করা হয়েছিল কাশ্মীর ইস্যুতে পাকিস্তানের পাশে রয়েছে চিন।
কিন্তু সোমবার চিন স্পষ্ট করে দিল যে, এই ধারণা একেবারেই ঠিক নয়। কাশ্মীর ইস্যুতে পাকিস্তান নাক গলাতে চায় না বলেও বুঝিয়ে দিয়েছে। লাহোরে নিযুক্ত চিনের কনসাল জেনারেল পাকিস্তানকে সমর্থনের ইঙ্গিত দিয়েছে বলে যে খবর তা এদিন উড়িয়ে দিয়েছে চিনা বিদেশমন্ত্রক। মন্ত্রকের মুখপাত্র জেং সুহাং জানিয়েছেন, ‘এই ইস্যুতে চিনের অবস্থান স্পষ্ট এবং তা বদলায়নি। প্রতিবেশী হিসেবে পাকিস্তান ও ভারত আমাদের কাছে সমান। আমরা আশা করি, দুই দেশে নিজেদের মধ্যে আলোচনা করে কাশ্মীর সমস্যার সমাধান করবে।’
চিনের এই মন্তব্য থেকেই স্পষ্ট হেয় গেল যে, কাশ্মীর ইস্যুতে পাকিস্তান যতই চিনের উপের নির্ভরতা দেখাক না কেন বিষয়টা অত সহজ নয়।